Contingut
Índex 🔎︎

# Columnes

Especifica el nombre de columnes i el format de la columna per a un estil de pàgina, un marc o una secció.

Per a accedir a aquesta ordre...

Trieu la pestanya Format ▸ Pàgina ▸ Columnes.

Trieu la pestanya Format ▸ Marc i objecte ▸ Propietats ▸ Columnes.

Trieu Visualitza ▸ Estils i obriu la pestanya del menú contextual Modifica/Nou ▸ Columnes.

Trieu la pestanya Insereix ▸ Marc ▸ Marc ▸ Columnes.

Trieu la pestanya Insereix/Format ▸ Seccions ▸ Columnes.

## Paràmetres per defecte

Podeu seleccionar entre els formats de columna predefinits, o crear-ne un de propi. Quan apliqueu un format a un estil de pàgina, s'actualitzaran totes les pàgines que utilitzen aquest estil. De la mateixa manera, quan apliqueu un format de columna a un estil de marc, s'actualitzaran tots els marcs que l'utilitzen. També podeu canviar el format de la columna per a un únic marc.

### Columnes

Introduïu el nombre de columnes que voleu en la pàgina, el marc o la secció.

També podeu seleccionar un dels formats de columna predefinits.

### Camps de la selecció

### Distribueix el contingut uniformement a totes les columnes

Distribueix uniformement el text en seccions de múltiples columnes.

## Amplada i espaiat

Si la casella de selecció Amplada automàtica no està activada, introduïu les opcions d'amplada i d'espaiat per a les columnes.

### (Nombre de columnes)

Mostra el número de la columna, així com l'amplada i la distància de les columnes adjacents.

### Fletxa esquerra

Mou la visualització de columna una columna cap a l'esquerra.

Fletxa esquerra

### Fletxa dreta

Mou la visualització de columna una columna cap a la dreta.

Fletxa dreta

### Amplada

Introduïu l'amplada de la columna.

### Espaiat

Introduïu la quantitat d'espai que voleu deixar entre les columnes.

### Amplada automàtica

Crea columnes de la mateixa amplada.

## Camp de previsualització

Mostra una previsualització de la selecció actual.

La previsualització del format de columna només mostra les columnes, i no la pàgina que l'envolta.

## Línia de separació

Aquesta àrea només està disponible si el format conté més d'una columna.

### Línia

Seleccioneu l'estil de formatació per a la línia de separació de la columna. Si no en voleu, trieu "Cap".

### Alçada

Introduïu la longitud de la línia de separació com a percentatge de l'alçada de l'àrea de la columna.

### Posició

Seleccioneu l'alineació vertical de la línia de separació. Aquesta opció només està disponible si el valor Alçada de les línies és inferior al 100%.

## Aplica a

Seleccioneu l'element al qual voleu aplicar el format de columna. Aquesta opció només està disponible si accediu a aquest diàleg mitjançant Format ▸ Columnes.

## Propietats

### Direcció del text

Indica l'orientació del text d'un paràgraf que utilitza una disposició complexa (CTL). Aquesta funció només està disponible si s'ha activat l'habilitació de disposicions complexes de text.